Kommissionens forordning (EF) nr. 1241/2002

af 10. juli 2002

om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (Gailtaler Speck, Morbier, Queso Palmero eller Queso de la Palma, Jomfruolie Thrapsano, Turrón de Agramunt eller Torró d'Agramunt)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 2796/2000(2), særlig artikel 6, stk. 3 og 4, og

ud fra følgende betragtninger:

(1) Med henvisning til artikel 5 i forordning (EØF) nr. 2081/92 har Spanien indgivet to ansøgninger til Kommissionen om registrering af betegnelsen "Queso Palmero" eller "Queso de la Palma" som oprindelsesbetegnelse og betegnelsen "Turrón de Agramunt" eller "Torró d'Agramunt" som geografisk betegnelse, Frankrig har indgivet en ansøgning til Kommissionen om registrering af betegnelsen "Morbier" som oprindelsesbetegnelse, Østrig har indgivet en ansøgning til Kommissionen om registrering af betegnelsen "Gailtaler Speck" som geografisk betegnelse og Grækenland har indgivet en ansøgning til Kommissionen om registrering af betegnelsen "Jomfruolie Thrapsano" som oprindelsesbetegnelse.

(2) Det er, jf. artikel 6, stk. 1, i nævnte forordning, blevet konstateret, at ansøgningerne er i overensstemmelse med forordningen, og at de indeholder alle de oplysninger, der er nævnt i artikel 4 heri.

(3) Kommissionen har ikke i henhold til artikel 7 i forordning (EØF) nr. 2081/92 modtaget nogen indsigelser, efter at betegnelserne, som fremgår af bilaget til nærværende forordning, er blevet offentliggjort i De Europæiske Fællesskabers Tidende(3).

(4) Betegnelserne er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser og dermed også til fællesskabsbeskyttelse som beskyttet oprindelsesbetegnelse eller beskyttet geografisk betegnelse.

(5) Bilaget til denne forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1097/2002(5) -

UDSTEDT FØLGENDE FORORDNING:

Artikel 1

De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelserne optages i registeret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB) eller beskyttet geografisk betegnelse (BGB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. juli 2002.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EFT L 324 af 21.12.2000, s. 26.

(3) EFT C 327 af 22.11.2001, s. 11 (Gailtaler Speck).

EFT C 319 af 14.11.2001, s. 3 (Turrón de Agramunt eller Torró d'Agramunt).

EFT C 319 af 14.11.2001, s. 7 (Queso Palmero eller Queso de la Palma).

EFT C 270 af 25.9.2001, s. 4 (Morbier).

EFT C 241 af 29.8.2001, s. 12 (Jomfruolie Thrapsano).

(4) EFT L 327 af 18.12.1996, s. 11.

(5) EFT L 166 af 25.6.2002, s. 8.

BILAG

PRODUKTER I TRAKTATENS BILAG I BEREGNET TIL KONSUM

Kødprodukter

ØSTRIG

Gailtaler Speck (BGB)

Ost

FRANKRIG

Morbier (BOB)

SPANIEN

Queso Palmero eller Queso de la Palma (BOB)

Fedtstoffer

GRÆKENLAND

Jomfruolie Thrapsano (BOB)

LEVNEDSMIDLER I BILAG I TIL FORORDNING (EØF) Nr. 2081/92

Brød, wienerbrød, kager, kiks og andet bagværk samt konfekturevarer

SPANIEN

Turrón de Agramunt eller Torró d'Agramunt (BGB)